《十九日杂兴 其一》
宋代·张九成

不是南方热，爱此有永日。人事断经过，萧然空一室。

风惊窗外竹，声如清庙瑟。西塘荷已花，北户枣亦实。

仕途非所长，进寸辄退尺。所以入市朝，愁苦甘首疾。

谪来已九年，底事无忧色。山林兴甚长，湖海情何极。

作者简介：（1092—1159）杭州钱塘人，字子韶，号横浦居士，又号无垢居士。少游京师，从学于杨时。高宗绍兴二年进士第一。历著作郎及礼部、刑部侍郎等职。因与秦桧不和，被谪南安军十四年。桧死，起知温州。研思经学，多有训解。卒谥文忠。有《横浦集》、《孟子传》。